# Jozef Dovec – DaK

**Nová Černová 8124/42, 034 06 Ružomberok, Slovakia**

 **IČO: 35055847, DIČ: SK1020078158**

 **Kontakt: + 421 905 22 60 77,**

 **e-mail:** **doprava.dak@gmail.com**

**PREPRAVNÝ PORIADOK**

**NEPRAVIDELNEJ AUTOBUSOVEJ DOPRAVY**

**Ružomberok, august 1998**

# Jozef Dovec- DaK, vydáva podľa § 5 zákona číslo 168/1996 Z.z. o cestnej doprave a podľa §1,2 a 5 vyhlášky Ministerstva dopravy, pôšt a telekomunikácií SR č. 363/1996 Z.z. o vzore a vyhotovení prepravného poriadku v cestnej doprave tento

**PREPRAVNÝ PORIADOK NEPRAVIDELNEJ AUTOBUSOVEJ DOPRAVY**

**OBSAH:**

**Čl.1 Základné ustanovenia**

**Čl.2 Rozsah nepravidelnej autobusovej dopravy**

**Čl.3 Práva a povinnosti dopravcu**

**Čl.4 Zmluva o preprave osôb**

**Čl.5 Práva a povinnosti objednávateľa**

**Čl.6 Práva a povinnosti cestujúcich**

**Čl.7 Vylúčenie osôb z prepravy**

**Čl.8 Osobitné práva niektorých cestujúcich**

**Čl.9 Preprava batožiny**

**Čl.10 Osobitné ustanovenia pre nepravidelnú autobusovú dopravu**

**Čl.11 Odstúpenie od zmluvy**

**Čl.12 Mimoriadne udalosti počas prepravy**

**Čl.13 Záverečné ustanovenia**

 **Článok 1**

 **Základné ustanovenia**

* 1. Tento prepravný poriadok upravuje podmienky, za ktorých dopravca prepravuje osoby, príručnú batožinu, cestovnú batožinu.
	2. Neupravuje ceny a cenové podmienky.
	3. Dopravcom podľa tohto prepravného poriadku je Jozef Dovec – DaK, dopravca je fyzická osoba, ktorá podniká na základe
	4. Prepravou podľa tohto prpravného poriadku sa rozumie premiestnenie osôb a ich batožiny
	5. Objednávateľom je fyzická alebo právnická osoba, ktorá dopravu objednáva, a je povinná objednanú dopravu uhradiť. Môže mať poverenú osobu, ktorá organizuje cestujúcich, prípadne komunikuje s dopravcom alebo s vodičom o priebehu prepravy podľa dohodnutej zmluvy.
	6. Prepravná povinnosť dopravcu je povinnosž vykonať prepravu, ak sú splnené podmienky podľa tohto prepravného poriadku a umožňujú to prepravné podmienky, najmä technický stav, obsaditeľnosť alebo vytažiteľnosť vozidla a nebránia tomu príčiny , ktoré nemožno odvrátiť.
	7. Cestujúcim je osoba, ktorá cestuje vo vozidle a využíva služby dopravcu poskytované na základe zmluvy medzi dopravcom a objednávateľom.
	8. Preprava začína prvým pristavením vozidla na dohodnutom mieste v dohodnutom čase a končí ukončením poslednej jazdy podľa zmluvy. Pri viacdňovej preprave, preprava v každom dni začína prvým pristavením vozidla a končí ukončením jazdy v cieľovom mieste konkrétneho dňa. Medzi jednotlivými dňami prepravy je preprava prerušená, tento čas je považovaný za státie vozidla, nie za prepravu.
	9. Státie vozidla je čas prepravy počas dňa, kedy vozidlo nejazdí, ale napríklad čaká na cestujúcich. Pri viacdňovej preprave sa za státie považuje aj čas medzi jednotlivými prepravami jednej zmluvy.

**Článok 2**

#### [**Rozsah nepravidelnej autobusovej dopravy**](http://www.tomy.sk/prepravny-poriadok/#collapse2)

Podľa tohto prepravného poriadku vykonáva dopravca nepravidelnú autobusovú dopravu v rozsahu:

* Vnútroštátna nepravidelná autobusová doprava,
* Medzinárodná nepravidelná autobusová doprava.

Nepravidelná autobusová doprava sa vykonáva na základe objenania zákazníkov, ktorých dopravca prepravuje podľa prepravného poriadku. Súčasťou nepravidelnej autobusovej dopravy je aj preprava príručnej batožiny,prípadne aj cestovnej batožiny. Je ňou každá príležitostná alebo opakovaná preprava, najmä zájazdová, kyvadlová, okružná a vyhliadková.

 **Článok 3**

 **Práva a povinnosti dopravcu**

**3.1. Práva dopravcu:**

* prepraviť v rámci dohodnutej dopravy len taký počet osôb a batožiny, ktoré dovoľuje kapacita vozidla, preprava stojacich cestujúcich je zakázaná,
* požadovať od objednávateľa úhradu cestovného na základe vystavenej faktúry,
* prostredníctvom vodiča alebo iného člena osádky autobusu dávať pokyny a príkazy cestujúcim na účel zaistenia ich bezpečnosti alebo bezpečnosti a plynulosti cestnej premávky,
* prostredníctvom vodiča alebo iného člena osádky autobusu odmietnuť prepravu cestujúceho alebo vylúčiť cestujúceho a jeho batožinu z prepravy ak porušuje akúkoľvek povinnosť cestujúceho podľa tohto prepravného poriadku,
* na splnenie zmluvy o preprave osôb môže použiť aj iného dopravcu,
* ostatné práva vyplývajúce z tohto prepravného poriadku.

**3.2 . Povinnosti dopravcu:**

* prevádzkovať dopravu podľa zákonom stanovených predpisov súvisiacich s uvedenou dopravou,
* prevádzkovať dopravu prostredníctvom osôb, ktoré sú odborne a zdravotne spôsobilé a majú všetky zákonom stanovené oprávnenia na vedenie daného typu vozidla,
* používať vozidlá v zákonom predpísanom technickom stave,
* pristaviť vozidlo s dohodnutou kapacitou a vybavením v dohodnutý dátum a čas na dohodnutom mieste a byť pripravený zrealizovať dohodnutú prepravu osôb,
* starať sa o bezpečnosť, pohodlie a nerušenú prepravu cestujúcich, príručnej a cestovnej batožiny,
* ostatné povinnosti vyplývajúceho z tohto prepravného poriadku.

#### **Článok 4**

#### **Zmluva o preprave osôb**

**4.1.** V nepravidelnej autobusovej doprave dopravca prepravuje urťitú skupinu cestujúcich

 podľa vopred uzatvorenej zmluvyo preprave osôb.

**4.2.** Na vykonanie prepravy sa musí vozidlo u dopravcu objednať písomnou objednávkou

 e-mailom, elektronicky, prípadne poštou.Objednávka musí obsahovať všetky potrebné

 údaje na vyúčtovanie prepravy.

**4.3.** K uzavretiu zmluvy dochádza písomným potvrdením dopravcu prijatej písomnej

 objednávky, najčastejšie emailovou formou, prípadne podpísaním štandardnej zmluvy

 o preprave osôb, potvrdenou podpismi zmluvných strán. Vo výnimočných prípadoch po

 akceptácii dopravcu môže byť objednávka ústna alebo telefonická.

**4.4.** Objednávka musí obsahovať všetky potrebné údaje o preprave:

* počet prepravovaných osôb,
* dátum, presný čas a miesto pristavenia vozidla,
* cieľové miesto prepravy, prípadne iné požadované zastávky s odhadovaným časom čakania,
* dátum, približný čas a miesto ukončenia prepravy,
* účel prepravy (poznávací zájazd, pobytový zájazd, pracovná cesta, pútnický zájazd, školský výlet, preprava svadobných hostí, prípadne iný),
* špeciálne požiadavky – napríklad preferovaná trasa, nadmerná batožina, počet osôb ZŤP cestujúcich s invalidným vozíkom a podobne.

**Článok 5**

[**Práva a povinnosti objednávateľa**](http://www.tomy.sk/prepravny-poriadok/#collapse5)

**5.1. Povinnosť objednávateľa:**

* zabezpečiť informovanie cestujúceho s jeho právami a povinnosťami, v prípade nedodržania ich povinností zjednať nápravu priamo vo vozidle a prípadne upozorniť cestujúceho na možnosť jeho vylúčenia z prepravy,
* zabezpečiť, aby všetci cestujúci boli vždy v dohodnutých časoch a na dohodnutých miestach pripravení na odchod vozidla, aby sa neprekročil celkový vymedzený čas prepravy,
* zabezpečiť potrebné opatrenia ak preprava osôb podlieha konaniu podľa osobitných predpisov (napríklad colných, vízových a iných) ak sa konanie týka prepravovaných osôb, zabezpečiť ich prítomnosť a súčinnosť,
* pri viacdňovej preprave zabezpečiť vodičovi alebo vodičom primerané ubytovanie a stravovanie, ak nie je dohodnuté inak,
* uhradiť v dohodnutom termíne faktúru dopravcovi za jeho služby
* nahradiť dopravcovi prípadné škody spôsobené cestujúcim,
* ostatné povinnosti vyplývajúce z tohto prepravného poriadku.

**5.2. Práva objednávateľa:**

* na poskytnutie prepravy osôb a batožiny podľa zmluvy,
* ostatné práva vyplývajúce z tohto prepravného poriadku.

**Článok 6**

[**Práva a povinnosti cestujúceho**](http://www.tomy.sk/prepravny-poriadok/#collapse6)

**6.1. Práva cestujúceho:**

Cestujúci má právo

* na bezpečnú, pohodlnú a včas vykonanú prepravu podľa zmluvy medzi dopravcom a objednávateľom,
* na prepravu príručnej a cestovnej batožiny podľa tohto prepravného poriadku,
* na sedadlo vybavené bezpečnostným pásom,
* požadovať od dopravcu, alebo osádky vozidla informácie o danej preprave, podmienkach prepravy, prepravnom poriadku,
* ostatné práva vyplývajúce z tohto prepravného poriadku.

**6.2 Povinnosti cestujúceho:**

* po nastúpení do vozidla rešpektovať pokyny vodiča, osádky vozidla a po uložení príručnej batožiny a zaujatí svojho miesta sa pripútať bezpečnostným pásom na sedadle. Cestujúci je povinný byť pripútaný bezpečnostným pásom až do úplného zastavenia vozidla a otvorenia dverí vozidla vodičom. Pokiaľ cestujúci kedykoľvek počas jazdy opustí svoje sedadlo, koná tak na vlastné riziko s vedomím, že jeho povinnosťou je byť pripútaný po celú dobu jazdy vozidla,
* uložiť príručnú batožinu vo vozidle podľa pokynov vodiča,
* správať sa tak, aby svojim správaním nenarúšal bezpečnú a plynulú dopravu a neobťažoval vodiča, osádku vozidla a ostatných cestujúcich,
* správať sa tak, aby svojim správaním neohrozoval bezpečnosť, zdravie a život vodiča, osádky vozidla a ostatných cestujúcich,
* správať sa tak, aby svojim správaním neznečisťoval a nepoškodzoval vozidlo dopravcu ani cudziu batožinu,
* udržiavať čistotu a poriadok vo vozidle,
* mať vždy pri sebe platný cestovný doklad, na vyzvanie vodiča alebo inej oprávnenej osoby preukázať svoju totožnosť,.

**6.3 Cestujúcemu nie je dovolené:**

* nastupovať do vozidla v hrubo znečistenej obuvi, alebo v inak nevhodnej obuvi,
* vkladať cestovnú alebo nadrozmernú batožinu na iné miesto, ako na miesto na to určené, bez súhlasu vodiča,
* zdržiavať sa v priestore vyhradenom pre vodiča a v priestoroch určených na pohyb osôb,
* prihovárať sa vodičovi, alebo inak vyrušovať vodiča počas jazdy,
* počas jazdy si vypnúť bezpečnostný pás, opustiť svoje miesto ani sa pohybovať po vozidle,
* fajčenie vo vozidle a v blízkosti vstupných dverí,
* jedenie vo vozidle,
* užívanie omamných a psychotropných látok a nadmerné užívanie alkoholických látok vo vozidle alebo bezprostredne pred a počas prepravy,
* pískať, spievať, hlučne sa správať, alebo hrať na hudobnom nástroji, prípadne púšťať reprodukovanú hudbu, reč,
* neoprávnene manipulovať so zariadením a príslušenstvom vozidla, napríklad otváranie odkladacích priestorov v okolí pracoviska vodiča, chladničky, kávovaru, batožinových priestorov ani iných priestorov vozidla ktoré nie sú určené na používanie cestujúcimi,
* opierať akékoľvek predmety (napr. športovú výstroj) o vozidlo,
* čo koľvek z vozidla vyhadzovať.

**Článok 7**

 **Vylúčenie osôb z prepravy**

 • Do vozidla nemajú prístup alebo sa z prepravy môžu vylúčiť osoby, ktoré sú zjavne pod

 vplyvom alkoholu alebo iných návykových látok a osoby, ktoré pre chorobu,

 mimoriadne znečisteného odevu alebo z iných dôvodov môžu byť ostatným cetujúcim

 na ťarchu.

 • Vodič, alebo člen osádky je oprávnený z prerpravy ďalej vylúčiť osoby, ktoré ohrozujú

 bezpečnosť premávky, svoju vlastnú alebo ostatných cestujúcich a osoby, ktoré aj po

 upozornení nedodržiavajú ustanovenia prepravného poriadku.

 •Vylúčenie z prepravy po začatí cesty treba uskutočniť tak, aby sa neohrozila

 bezpečnosť osoby vylučovanej a ani žiadnej inej.

**Článok 8**

####  [**Osobitné práva niektorých cestujúcich**](http://www.tomy.sk/prepravny-poriadok/#collapse7)

####

**8.1.** Osobitné práva majú pri preprave zdravotne a telesne postihnuté osoby a držitelia

 preukazov ZŤP a ZŤP-S a ich sprievodcovia. Osoby s osobitnými právami sú povinní sa

 na vyzvanie vodiča preukázať príslušným preukazmi.

**8.2.** Osobám s osobitnými právami je umožnené, aby mohli mať so sebou asistenčného alebo

 vodiaceho psa, ktorý musí mať predpísané dokumenty a označenie. Táto osoba je povinná

 zabezpečiť, aby pes bol počas celej prepravy v jeho tesnej blízkosti, a to buď na

 cestujúcom alebo na podlahe vozidla a neohrozí a neobmedzí vodiča ani ostatných

 cestujúcich, neznečistí alebo nepoškodí vozidlo.

**8.3.** Cestujúci s osobitnými právami majú nárok na prepravu invalidného vozíka, ktorý sa

 prepravuje ako cestovná batožina.

**8.4.** Dopravca ani vodič nezabezpečuje asistenčné služby pre osoby s osobitnými právami.

 **Článok 9**

[**Preprava batožiny**](http://www.tomy.sk/prepravny-poriadok/#collapse8)

**9.1.** Cestujúci má právo na prepravu príručnej a cestovnej batožiny predpísaných rozmerov a

 je povinný postupovať pri preprave batožiny podľa pokynov vodiča a prevádzkových

 možností dopravcu.

**9.2.** Ak vodič má pochybnosti o tom, či batožina cestujúceho spĺňa podmienky stanovené

 týmto prepravným poriadkom, prípadne inými všeobecne záväznými predpismi, je

 oprávnený presvedčiť sa v prítomnosti cestujúceho o ich povahe a obsahu.

**9.3.** Ak cestujúci odmietne preskúmanie batožiny alebo ak sa pri jej preskúmaní zistí, že veci

 (alebo zvieratá), ktoré cestujúci vezie so sebou, sú z prepravy vylúčené, cestujúci je

 povinný ich z vozidla odstrániť. Ak cestujúci neposlúchne pokyn vodiča alebo inej

 oprávnenej osoby, odstránenie batožiny zabezpečí oprávnená osoba. V takomto prípade

 môže vodič cestujúceho vylúčiť z ďalšej prepravy bez nároku na kompenzáciu za

 prepravné.

**9.4. Z prepravy sú vylúčené:**

* predmety, ktoré svojim charakterom (zápachom, odpudzujúcim vzhľadom a podobne) môžu znepríjemňovať prepravu vodičovi, osádke vozidla alebo ostatným cestujúcim,
* predmety, ktoré môžu ohroziť bezpečnosť alebo plynulosť cestnej premávky, poškodiť alebo znečistiť ostatných cestujúcich alebo vozidlo,
* predmety, ktoré sú ľahko zápalné a výbuchom nebezpečné ako napr.  pyrotechnika, horľaviny, benzín, propán-butánové fľaše a podobne,
* predmety, ktorých preprava je zakázaná právnymi predpismi,
* zbrane, s výnimkou strelných zbraní príslušníkov ozbrojených síl a polície počas výkonu služby,
* akékoľvek zvieratá, s výnimkou vodiaceho a asistenčného psa za podmienok uvedených v tomto prepravnom poriadku,
* preprava zásielok.

**9.5.** Vodič má právo rozhodnúť, či sa batožina cestujúceho bude prepravovať ako príručná

 alebo ako cestovná batožina.

**9.6.** **Preprava príručnej batožiny:**

* príručná batožina je batožina, ktorú má právo si cestujúci zobrať so sebou do vozidla a mať pri sebe počas celej prepravy. Ide predovšetkým o svoje doklady, lieky pre svoju potrebu počas prepravy, pitie a iné predmety spríjemňujúce prepravu ako napríklad mobilný telefón, noviny, časopisy, podušky a podobne,
* cestujúci je povinný si príručnú batožinu uložiť do priehradky nad svoje sedadlo resp. pod sedadlo a to takým spôsobom, aby nemohla ohroziť výkon a bezpečnosť vodiča, osádky vozidla a cestujúcich, neobmedzovala voľný pohyb vozidlom, neblokovala únikové východy, neznečisťovala alebo nepoškodzovala vozidlo ani batožinu ostatných cestujúcich a nikomu nebola na ťarchu,
* príručná batožina by nemala prekračovať rozmery 20 x 30 x 40 cm a váhu 7 kg,
* cestujúci nesie za prepravu svojej príručnej batožiny zodpovednosť od začiatku až po koniec prepravy. Za stratu, poškodenie ani odcudzenie nezodpovedá vodič, osádka vozidla ani dopravca.

**9.7.** **Preprava cestovnej batožiny:**

* za cestovnú batožinu sa považuje batožina, ktorá sa prepravuje oddelene od cestujúceho. Za oddelenú prepravu sa považuje preprava batožín uložených na mieste určenom dopravcom alebo pokynom vodiča mimo priestoru vozidla určeného na prepravu cestujúcich alebo v tomto priestore ale na takom mieste, že cestujúci nemá možnosť na svoju batožinu dohliadať,
* cestujúci je povinný označiť svoju prepravovanú cestovnú batožinu svojim menom, priezviskom, adresou trvalého pobytu a telefónnym číslom,
* ak vodič rozhodne, že sa batožina cestujúceho bude prepravovať ako cestovná batožina, cestujúci je povinný vodiča upozorniť na osobitnú povahu batožiny, najmä na jej obsah a hodnotu, a ak vyžaduje, aby sa s ňou určitým spôsobom zaobchádzalo, alebo aby sa ukladala v určitej polohe,
* v cestovnej batožine sa nedoporučuje prepravovať ceniny, doklady, elektroniku a krehké alebo cenné veci. Dopravca nezodpovedá za poškodenie obsahu batožiny,
* cestujúci je povinný na požiadanie poskytnúť dopravcovi pri ukladaní alebo pri vykladaní batožiny primeranú pomoc a je zodpovedný za batožinu až do doby fyzického odovzdania batožiny do rúk vodiča a jej uloženia v batožinovom priestore vozidla,
* cestujúci je zodpovedný za spätné naloženie batožiny pri colnej kontrole,
* ukladať a vykladať batožinu z batožinového priestoru, prívesného vozíka alebo skiboxu môže cestujúci len so súhlasom vodiča,
* cestovná batožina by nemala prekračovať rozmery 30 x 50 x 80 a váhu 20 kg, pri výraznejšej odchýlke niektorého z parametrov sa batožina môže považovať za nadrozmernú,
* nadrozmernú batožinu je objednávateľ povinný nahlásiť pri uzatváraní zmluvy, za takúto batožinu sa považuje cestovná batožina väčších parametrov ako stanovuje tento prepravný poriadok, ďalej lyže, snowboardy, bicykle, hudobné nástroje, rekvizity folklórnych súborov a podobne,
* pri preprave takého množstva batožiny, ktoré presahujú možnosti objednaného vozidla, si dopravca vyhradzuje právo prednostne naložiť zložený detský kočík a invalidný vozík prepravovaného cestujúceho.

**9.8.** Cestujúci je povinný po skončení prepravy (v danom dni) si bezodkladne prevziať všetku

 svoju batožinu a prepravované veci.

**9.9.** V prípade, že batožina zostane vo vozidle mimo času prepravy, vodič ani dopravca za

 túto batožinu nezodpovedajú.

**9.10.** Pri strate alebo zničení cestovnej batožiny prepravovanej oddelene od cestujúceho je

dopravca povinný nahradiť preukázanú cenu, ktorú mala stratená alebo zničená

 batožina v čase, keď bola prevzatá na prepravu, najviac však do výšky 100 € za 1

 kus cestovnej batožiny. Dopravca nezodpovedá za poškodenie batožiny za situácie

 dopravcom neovplyvniteľnými okolnosťami a konaním tretích osôb.

**9.11.** Za zabudnuté veci dopravca ani vodič nezodpovedá. Veci, ktoré vodič po ukončení

prepravy vo vozidle nájde, odovzdá dopravcovi. Dopravca ich po dobu minimálne

 14 dní uskladní. Ak o tieto veci neprejaví majiteľ v uvedenej lehote záujem,

 dopravca je oprávnený ich zlikvidovať. Veci, ktoré rýchlo podliehajú skaze, môže

 vodič alebo dopravca zlikvidovať bez dodržania uvedenej lehoty uskladnenia.

 Nájdenú batožinu značenú telefonickým kontaktom na majiteľa, nahlási dopravca

 priamo majiteľovi batožiny.

 **Článok 10**

**Osobitné ustanovenia pre nepravidelnú autobusovú dopravu**

• Pre nepravidelnú autobusovú dopravu platia ustanovenia tohoto prepravného

 poriadku.

• V nepravidelnej autobusovej doprave nemá dopravca prevádzkovú ani tarifnú

 povinnosť.

 Nepravidelná autobusová doprava sa vykonáva na uspokojenie prepravných potrieb iba

 určitej skupiny cestujúcich po dohodnutej trase dopravnej cesty s dohodnutými zastávkami,

 vrátane povinných bezpečnostných prestávok v dohodnutom čase, Ide najmä o príležitostnú

 alebo opakovanú prepravu, najmä zájazdovú, kyvadlovú, okružnú alebo vyhliadkovú.

 Dopravca vykoná prepravu podľa vopred uzavretej zmluvy o preprave osôb a za dohodnuté

 cestovné. Za zmluvu sa považuje aj dopravcom potvrdená objednávka s dohodnutým

 cestovným. V zmluve, resp. objednávke musí byť objednávke musí byť určená zodpovedná

 osoba zájazdu.

 **Článok 11**

 **Odstúpenie od zmluvy**

 • ak sa zmluvné strany na tom písomne dohodnú, v prípade, ak odpadne potreba dohodnutej

 prepravy je objednávateľ povinný bezodkladne informovať dopravcu písomnou formou.

 Ak odvolaná doprava vyžadovala určitú prípravu a táto bola vykonaná, je objednávateľ

 povinný dopravcovi uhradiť vzniknuté výdavky, ktoré s danou prepravou súvisia.

 Prípravou sa rozumie aj pristavenie vozidla na dohodnuté miesto začiatku prepravy.

 • dôvodom odstúpenia od zmluvy na strane dopravcu je vždy zánik platnosti príslušnej

 dopravnej licencie, koncesie alebo povolenia.

 • ak dopravca nie je z objektívnych dôvodov, nezávislých na vôli dopravcu, schopný

 v dohodnutý deň a čas poskytnúť dohodnutú dopravu. Túto skutočnosť bezodkladne

 oznámi objednávateľovi.

 **Článok 12**

[**Mimoriadne udalosti**](http://www.tomy.sk/prepravny-poriadok/#collapse9)  **počas prepravy**

**12.1.** Podľa tohto prepravného poriadku sa mimoriadnou udalosťou rozumie najmä:

* dopravná nehoda, porucha, požiar vozidla alebo vo vozidle, poškodenie vozidla alebo jeho príslušenstva,
* úraz alebo náhle ochorenie, pri ktorom je ohrozené zdravie alebo život vodiča, osádky vozidla alebo cestujúceho,
* za mimoriadnu udalosť sa ďalej rozumie aj odcudzenie vozidla alebo iná udalosť, na základe ktorej je nepredpokladané prerušenie prepravy na dlhšie než 60 minút.

**12.2.** Pri mimoriadnych udalostiach je vodič povinný:

* zastaviť vozidlo a vykonať opatrenia, aby nebola ohrozená bezpečnosť dopravy na mieste mimoriadnej udalosti,
* poskytnúť podľa svojich schopností a možností nevyhnutnú pomoc cestujúcim ohrozeným mimoriadnou udalosťou, privolať odbornú zdravotnícku pomoc,
* postarať sa o bezpečnosť cestujúcich a vykonať iné opatrenia na ochranu ich zdravia a majetku.

**12.3.** Pri mimoriadnych udalostiach je cestujúci povinný:

* upozorniť vodiča ak zistí skutočnosť, že je ohrozená bezpečnosť, život alebo zdravie iných cestujúcich alebo vznik inej mimoriadnej udalosti,
* pomáhať vodičovi vozidla pri jeho povinnostiach pri mimoriadnych udalostiach ak nie je ohrozené jeho zdravie alebo život mimoriadnou udalosťou,
* ak pri mimoriadnej udalosti došlo k úrazu, zraneniu alebo inému poškodeniu zdravia alebo ku škode na vozidle, jeho príslušenstve alebo na majetku dopravcu alebo cestujúcich, je dotknutá osoba povinná poskytnúť dopravcovi všetky údaje potrebné na riadne prešetrenie mimoriadnej udalosti.

**12.4.** Dopravca zabezpečí náhradnú prepravu pre cestujúcich do miesta cieľa prepravy ak je

 zjavné, že vozidlo dopravcu pre nepojazdnosť vozidla alebo odcudzenie nebude môcť

 v preprave pokračovať.

 **Článok 13**

 **Záverečné ustanovenia**

Obsah tohto prepravného poriadku je voči cestujúcim odo dňa jeho zverejnenia a sprístupnenia súčasťou návrhu na uzavretie zmluvy o preprave osôb.

Všetky zmany a doplnky prepravného poriadku môžu nadobudnúť účinnosť najskôr dňom ich zverejnenia a sprístupnenia.

Ak bude prepravný poriadok podstatne zmenený, alebo doplnený, dopravca je povinný zabezpečiť jeho zverejnenie a sprístupnenie v úplnom znení.

Jozef Dovec